
   ДО ОБЩИНСКИ СЪВЕТ

           ГР. Б Р Е З Н И К

О Т Ч Е Т  
  ОТ ХРИСТО ДИМИТРОВ МИЛЕНКОВ – КМЕТ НА ОБЩИНА БРЕЗНИК
ОТНОСНО: РАБОТАТА НА КМЕТА НА ОБЩИНА БРЕЗНИК И КМЕТСКИТЕ НАМЕСТНИЦИ ПРЕЗ  2009 г.
           УВАЖАЕМИ  ОБЩИНСКИ СЪВЕТНИЦИ,

            В изпълнение ЗМСМА,  Плана за развитие на Община Брезник за периода 2007-2013 година и. програмата  за управление на общината бяха определени  основните цели, приоритети и  дейности за изпълнение от общинската администрация, както и очакваните резултати  от работата на общината през  2009 година.  

    С приемането на бюджета бяха   конкретизирани  годишните  задачи за 2009 г. Организацията, управлението и ресурсното осигуряване спомогнаха за доброто  функциониране на всички дейности.
   Основните функции и направления, в които се разви работата на общинско ниво, по изпълнение на приетия  през м. февруари бюджет, бяха следните:
ФУНКЦИЯ „ОБЩИ ДЪРЖАВНИ ДЕЙНОСТИ”
    През 2009 г. по функция „Общи държавни дейности” бяха предвидени и извършени следните ремонти на кметства в община Брезник:

· с. Непразненци  - ремонт на покрива на кметството;

· с. Слаковци – ремонт на стаите и подмяна на дограма.
 ФУНКЦИЯ „СТРОИТЕЛСТВО, БЛАГОУСТРОЙСТВО, ОПАЗВАНЕ НА ОКОЛНАТА СРЕДА И УСТРОЙСТВО НА ТЕРИТОРИЯТА”
    С приетия бюджет за годината, по оперативните програми и по изготвени проекти в тези основни направления бяха насочени значителни финансови средства,   като по този начин бяха решени проблеми, касаещи   цялото население на общината и свързани с повишаване  на качеството му на живот. 

През 2009 г. реално продължи работата в изпълнение на общинската стратегия за подобряване на  уличната инфраструктура в града и селата с извършването на  ремонти, изкърпване и асфалтиране на улиците ”Цвета  Лумбарова”, „Граово”, „Иван Тимофеев”, „Октомври”, „Пролетарска” , „Йордан Стефанов”и „Нестор Петров” в гр.Брезник, и улици в селата Конска, Слаковци, Сопица,  Садовик, Ноевци,  Непразненци,  Бегуновци и  Гърло.
Извършени са ремонт и рехабилитация на пътни направления:
· път PER  3012  Брезник – Красава – Завала;
· път PER 2002 Отклонение Ноевци;
· път PER 2019. Отклонение Слаковци;
· път PER 2001  Отклонение Велковци;
· път PER2015 Станьовци – Ръжавец – Банище;
·  път PER 2005 Станьовци – Душинци;
· път PER 2004 Гигинци – Кошарево;
· път PER 2011  Режанци – Конска – Гърло;
· път PER 3013  Отклонение Конска;
· път PER 3021 Отклонение Брусник;
· МП Отклонение Слаковци – местн. Овчарев камък.
·  Въведен бе  в експлоатация обект „Ремонт и рехабилитация на път Брезник – Красава и откл.Ярославци, с.Завала и с.Брусник”.
За решаване на въпроса с водоснабдяване на населението с   питейна вода бе изградена помпена станция в с. Режанци, водопровод между мах. Маринкови и мах. Филипови - с. Долна Секирна, бараж на водопровода с. Гърло, подмяна на водопровода в с. Долни Романци и с.Брезнишки извор и резервоари в  с. Ребро и с.Г. Романци.
По спечелен проект по програма „Красива България” бе извършен ремонт, обновяване и изграждане на достъпна среда на читалище „ Просвещение” гр. Брезник.

Продължи   работата по  благоустрояване на населените места  в общината – повдигане на улични шахти и решетки, подпорни стени, изграждане на тротоари, баластриране на улици, изграждане на водостоци, ремонт на мостове, почистване на дерета и отводняване  в Брезник,  Гигинци, Ноевци, Кошарево , Велковци и Садовик. Довършено бе изграждането на  детската площадка в с. Ноевци.

Продължиха работите по  насипване на терена и изграждане на алеи в гробищните паркове на  гр.Брезник,  с.Ноевци  и  с. Велковци.
Дейностите по устройство на територията осигуриха   провеждане политиката на ръководството по координиране и контролиране на устройственото планиране, проектиране, строителство и експлоатация на обекти на територията на общината. През бе приета и одобрена кадастралната карта за землището на Брезник,  въз основа на която бе изработена  специализирана карта на града,  оцифрен   регулационния план и извършено съвместяването им. Те са надеждна основа за изработване на нов Общ устройствен план  на гр. Брезник и общината, и за нов Подробен устройствен план на града.

 С изработените ПУП  на част от  с. Режанци  се създаде   възможност  за практическа реализация на проекта за помпена станция за водоснабдяване на селото и обезпечаването му с питейна вода. За останалите обекти по поименния списък за проектиране не бяха осигурени средства за финансиране.
Изготвени бяха проекти за кандидатстване по оперативните програми за :
· Площадно пространство на ЦГЧ на гр. Брезник  – внесен проект за кандидатстване, но няма решение;

· Читалище „Просвещение” гр. Брезник и читалище „Пробуда” с. Ноевци –проектите са одобрени за финансиране през 2010 г.
· Улици в с.с. Слаковци, Ноевци, Д. Секирна и Брезник- изпълнени;

· Ремонт и рехабилитация на пътни отсечки .

Извършена бе подмяна на осветителните тела с енергоспестяващи и бе разширена мрежата на уличното осветление като лесопарк „Бърдото” след толкова години бе осветен. Изградено бе парково осветление при жилищните блокове в кв. 12 и кв.49 , и терените на музея и градската градина.
  С проект по програмата „От социални помощи към заетост” през 2009 г. се разкриха 30 работни места.
Организацията по сметосъбирането, сметоизвозването и сметообработката се подобри с увеличаване кратността на  сметоизвозването.Поддържането на зелените площи, градини и чистотата, поддържането на спортните площадки със собствени сили и средства също не бе подценено.

В  съответствие с  изискванията на Закона за движение по пътищата,   бяха приети  и изпълнени МЕРКИТЕ ЗА ПОДОБРЯВАНЕ НА БЕЗОПАСНОСТТА ПО ПЪТИЩАТА НА ТЕРИТОРИЯТА НА ОБЩИНА БРЕЗНИК. Съгласно тези мерки бяха осигурени допълнителни знаци за регулиране на 7 кръстовища, изградени  паркоместа за инвалиди, бяха взети мерки  за намаляване на скоростта на движението  в района на СОУ „В. Левски” и центъра на с. Ноевци, бе ограничено преминаване по улиците на тежкотонажни автомобили над 5 т. и  премахнати от техните собственици  22 бр   трайно паркирани  автомобили върху тротоарите и  зелените площи. Не е преместен  само един автомобил на тротоара на ул. „Цвета Лумбарова”.  
 

  ФУНКЦИЯ „ИКОНОМИЧЕСКИ ДЕЙНОСТИ И УСЛУГИ”
В началото на  2009 година, в съответствие с приетата от Общинския съвет СТРАТЕГИЯ по  закона за общинската собственост бе изготвена Годишна програма за управление на общинската собственост. Продължи инвентаризация на имотите в населените места на общината и бяха съставени актове за общинска собственост. Придобити са 19 броя общински имоти, за които са съставени   АОС. В   процедура по съставяне на АОС са 9 броя имоти. 
Въпреки приетата от общински съвет Програма за приватизация по ЗСПК, през  годината не са извършвани разпоредителни сделки с имоти по този закон. Твърде малко са и продажбите по  Закона за общинската собственост През годината по ЗОС са  продадени  четири броя урегулирани поземлени имоти, които са както следва: два броя УПИ, отредени  за озеленяване и обслужващи дейности в с. Гърло,  и два броя УПИ за индивидуално жилищно строителство  в с. Сопица  и   с. Ребро. Постъпленията от продажбите  на тези имоти  възлизат общо на  27 802 лева без ДДС.Други 18 броя продажби по ЗОС се отнасят до закупуване на земя при отстъпено право на строеж и придаваеми по регулация  площи  към УПИ на стойност  38 886  лева без ДДС. Общо постъпленията от продажби през 2009 год. възлизат на  66 688 лева без ДДС. Към тази сума следва да прибавим  и 226 417 лева, които са постъпили през месец януари на 2009 год. от продажба на имот по ЗПСК  през 2008 год.- бивше общежитие на ул. „Гоздовска” гр. Брезник,което се преустройва в дом за стари хора, или всичко  293 104 лева без ДДС. Реално спрямо продажбите през 2008 год. същите бележат  спад от 387 538 лева. 

  Системен контрол бе провеждан на всички приватизирани обекти със задължения по договорите за  2009 год., като  на всяко тримесечие бяха  извършвани проверки по следприватизационен контрол.  Краен срок за отчитане на вложените инвестиции и разкрити работни места  е края на месец февруари  2010 год. С не спазени срокове за пускане на обекти в експлоатация са : „Антик” ЕООД – база за развитие на туризъм в с.Долна Секирна , ЕТ „Здравко Георгиев”- за сладкарски цех,  „ВИС – 5” ЕООД – за декоративен разсадник и „ДИД Комерс Енд Диливъри” ООД – търговска складова база -   всичките в бившето поделение гр. Брезник. На всички, не изпълняващи задълженията си по  приватизационните договори, в съответствие със сключените договори се търсят неустойки.    През  2009 г. приключиха делата по следприватизационен контрол с ЕТ „НОТТЕН” - две дела за неустойки  на стойност 13 580 лв и с „Финанси и кредит” ЕООД за 31 453 лв , за които суми  са издадени изпълнителни листове и са дадени за изпълнение на съдия-изпълнител.
Продължи контрола по  изпълнението на концесионните договори, който бе извършван целогодишно. Договорите се изпълняват от всички концесионери, с изключение на концесионера на яз. „Брезнишки”, както  и наемателя на яз. „Конска”, където са констатирани пропуски в изпълнението на предписанията на  Областната комисия по бедствия и аварии по отношение изправността на ХТС - язовирните стени и изпускатели.
Незначителен е интереса към наемането  на земеделска земя. От цялата земеделска земя - собственост на общината, включително предоставената по чл. 19 от ЗСПЗЗ, която е 22 473 дка, през 2009 г. бе наета площ от 1469 дка или 6.5 %.
 Теренът на бившето  военно  поделение все по- реално се обособява като индустриална зона с възможности за успешно развитие на бизнеса . По спечелен проект за индустриална зона бе изграден главен клон на канализацията му.
Общинската епизоотична комисия, заедно с кметовете, кметските наместници и ловно-рибарското дружество продължи работата по спазването на изискванията и предотвратяване появата на  птичия грип, бяс и др,

Бе извършен цялостен преглед на транспортното обслужване на населените места в общината и съгласувано с общините Перник и Трън бяха изготвени нови транспортни схеми - общинска и областна, касаеща Брезнишката община. По  наше предложение бе разгледана  и приета от областната комисия по транспорта нова областна транспортна схема.
Разшири се и се усъвършенства системата на обслужване на бизнеса, фирмите и населението в сферата на търговията, снабдяването на населението с дърва и материали.

За неизпълнение  на дадените предписания и за извършени нарушения на Наредба № 1 на ОбС за обществения ред на територията на общината  са съставени 19 броя акта и на нарушителите са издадени 19 броя наказателни постановления на обща стойност  670 лв.
 

ФУНКЦИЯ „ОБРАЗОВАНИЕ, ЗДРАВЕОПАЗВАНЕ, КУЛТУРА, СПОРТ, СОЦИАЛНО ОСИГУРЯВАНЕ И СОЦИАЛНИ  ГРИЖИ”
 През отчетната 2009г. усилията на общинската администрация и на специализираните структури  бяха насочени към:

· Осигуряване са нормални условия за съдържателна учебно-възпитателна дейност, за което допринесоха въведените делегирани бюджети на училищата и детските градини. Успешно бе изпълнена програмата по осигуряване на безплатни закуски за учениците от  І - ІV клас и децата от подготвителната група към ЦДГ „Брезица”, както и транспортното обслужване на учениците до VІІІ клас. 

· Двете училища в гр. Брезник и с. Ноевци получиха статут на средищни училища , а  в с. Ноевци и на защитено училище, което е също една правилна крачка за запазване на нормалното функциониране.Учебните заведения завършиха  без не разплатени сметки, с осигурено отопление и реализиран преходен остатък.
· За подобряване на  материалните условия в училищата  бе извършен ремонт на отоплителната инсталация на  ОУ „ Хр. Смирненски” с. Ноевци.
· Поддържане в добро и безопасно състояние на изградените спортни и детски площадки в общината. По спечелен проект  беше изградена нова ограда, ремонт на входната част и стълбището към спортния терен на спортен комплекс ”Чорни”, с което значително се подобриха условията за  спорт. Създадоха се по-добри материални предпоставки и условия за   дейността на спортните клубове, обединения спортен клуб, за спортните занимания на учениците.
· Грижа  за младите хора  - Местната комисия за борба с противообществени прояви на малолетни  и непълнолетни  се утвърди като важен фактор за намаляване на нарушенията  в учебните заведения. В тясно сътрудничество и координация с  отдела за закрила на децата, детска педагогическа стоя и  училищните комисии по превенция се създадоха  работни взаимоотношения с родителите  на деца в риск, с оглед ограничаване на негативните явления .
·  Преодоляване риска от закриване на общинската болница като бе осигурено  финансиране от общинския бюджет и финансиране  от МЗ за общини в рискови райони.  За 2010г. са проведени работни срещи  и са предприети действия за редуциране състава на болницата и запазването й  като общинско здравно заведение. Бяха дадени под наем кабинети в бившия ДКЦ за зъболечение, АГ кабинет и урология, но не всички от тях реално функционират. 
В областта на културата:
· Утвърди  се традицията за провеждане на знаковите за общината  „Сурва”  и „Видовден”, както и съборите в селата.
· Читалище „Просвещение” Брезник – като основен културен институт, читалищата в селата Ноевци, Велковци, Бегуновци, Садовик, Кошарево, Д.Секирна, Банище успешно изпълняваха функциите си на духовни огнища, пазещи и развиващи традициите на Граово.

· Спечелен бе проект „Глобални библиотеки” за читалище „Просвещение” Брезник с цел максимална информираност на хората в малките градове. Като резултат от този проект ще бъдат разкрити 14 броя места с компютърни конфигурации към читалище „Просвещение”, които да се ползват населението на  цялата община.
Домашния социален патронаж   и Дневния център за стари хора се утвърдиха и успешно изпълняваха функциите си, свързани с грижата за стари хора, социално слабите и хора с увреждания, като средногодишния брой на обслужените лица бе съответно 158 и 25 . Бе разработен, одобрен и от 15 декември  2009 г. се изпълнява проект „Обществена трапезария” , с която  се обслужват 40 лица.
По национална програма „Социални услуги в семейна среда” -  дейност „Домашен  помощник са назначени 7 лица, които обслужват 35 бенефициенти. В  гр. Брезник и селата Ноевци, Кошарево и Долна Секирна.

 

ФУНКЦИЯ „АДМИНИСТРАТИВНО ОБСЛУЖВАНЕ НА НАСЕЛЕНИЕТО”
  Една от основните и много важни функции на   общинската администрация и през 2009 г. бе Административното обслужване на населението, като в т. ч. влиза и техническото обслужване.

  Община Брезник и през  2009  година  запази водещата си  роля  в Пернишка област по прилагане системата „Едно гише” – осигуряващо компетентно, удобно и цялостно обслужване на гражданите. С въведеното „гъвкаво” работно време се създаде още една възможност за по-добро и по-удобно обслужване на населението.  

Създадената организация на ежемесечни срещи с кметовете и кметските наместници  внесе повече организираност, координация, изучаване и прилагане на добрите  практики в административното обслужване. Участвахме  в проекти за  популяризиране на  добрите  практики на областно  ниво и  в  такива за  прилагане  принципите за  добро управление по  проект на Омбудсмана на Републиката.

Разработена бе  и    приета от Общинския съвет    Наредба за  цените и таксите на услугите и същите бяха направени достъпни  за  населението.

През 2009 г. за услуги и съдействие към общинската администрация са се обърнали и са  обслужени 32 094 граждани, от които за  платени  услуги – 22 065 броя и 10 029 броя по други  въпроси, и услуги без заплащане. В това число не влизат направените устни справки в техническия архив, които изискват също много време  и компетенции. В резултат на тази дейност са издадени от:
· Ръководството на общината -  1 845 бр. документи;
· Дирекция „АПНО” е издала 1 252 бр. документи;
· Дирекция „ОСПО” – 773 бр.

· Дирекция ТСУ ” – 1 462 бр.

· Дирекция „ФСД” – 333 бр.

· Отдел „МДТ” – 20 302 бр.

· Дирекция „ЕИ и С”- 102 бр. 

От тях :

· Издадени бяха над 679 бр. удостоверения за наследници и над 100 броя с други факти и обстоятелства;

· Въведени бяха - 13 бр обекти в експлоатация - заведения за обществено хранене, улици, жилищни сгради и др.;

· Проведени процедури и одобрени 106 бр. проекти и 59 разрешения за строеж;

· 569 бр. скици;

· 303 бр. отразени промени в собствеността и попълнени за тях  данъчни декларации;

· 11 бр. освидетелствани опасни от самосрутване сгради;
· Категоризирани 14 обекта за хранене и подслон;
· Обработени бяха молби за дърва за огрев и дървен материал на   950 граждани.
Кметовете и кметските наместници с по-голяма загриженост, старание и компетентност работиха за  комплексното обслужване на гражданите.В кметствата и кметските наместничества услуги са получили  6025 лица.

 Специално внимание се отделяше на организацията и провеждането на радостните и траурни ритуали. Подобри се работата по поддържането на гробищните паркове и магерници.
Особено внимание бе обърнато на информираността на  гражданите. През 2009 г.  преработихме цялостно  сайта на общината, като освен  подобрената  визия, актуална информация , нормативна  база, услуги  и документите за  тяхната реализация , намериха място  галерия със  снимки и форум за  обратна  връзка. Чрез него  много  бързо общинската  администрация разбира мнението  и отношението на  гражданите към действията й.

 ИЗПЪЛНЕНИЕТО НА АКТОВЕТЕ НА ОБС-БРЕЗНИК  ПРЕЗ 2009ГОД.
През  календарната 2009 год. Общинския съвет Брезник   е  провел 17   заседания, на които  са  взети 128   решения.  В  основната  си  част това са  решения, от  които  са  произтекли задачи за  общинската  администрация - едни  с  еднократно  , други със системно изпълнение, а трети са  задействали  дългосрочни процедури.
 Ограничен е  броят на  върнатите  за  преразглеждане решения или  обжалвани в съда  поради  не законосъобразност.  Всички  законосъобразни  решения  на ОбС са  изпълнени , с  изключение на взетите решения  на  заседанието от 17.12.2009г, които в момента  се  изпълняват, а  останалите  са  в  процес  на  изпълнение.

 Частично изпълнени  или не са изпълнени следните  решения:

· Решение №172 т.3 от 23.04.2009г. \ ОС и ПО\ - Създаване на работна група за промяна в Наредба № 1 на ОбС. Решението не е изпълнено   от  страна  на ОбС.Администрацията е подала служители за  участие.

· Решение №220 от 22.10.2009г. \ ОС и ПО \ - Всички договори преди да бъдат проведени тръжни процедури да бъдат разглеждани от ПК и утвърдени на заседание на ОбС. Общинската администрация писмено да уведомява ОбС за насрочени търгове с цел осигуряване присъствието на общински съветник в тях.Не са  насрочвани  тръгове  след  вземането  на решението.

· Решение №266  т.2от 17.12.2009г. \ АПНО\-  В частта, където са решенията и протоколите на ОбС да се вписват и протоколите от заседанията на постоянните комисии и в крайната дясна част в празната секция да се постави и обяви.Това решение  се изпълнява  частично  поради  факта , че  обявите  в  сайта  се  публикуват в “АКТУАЛНО” което е на  най-видно  място, а  празното  място  в  менюто е  запазено за “ Е-УСЛУГИ”  , до  които следва  да  се  осигури  бръз  достъп -  предстои  да  се  разработи.
· Решение №145 т.1 от 22.01.2009- Препоръчва на общинската администрация и   ръководството на СОУ „В.Левски” при изготвяне на проектобюджета на общината и училището за 2009г да заложат необходимите средства за извършване на частичен ремонт на 3-ия етаж на сградата на СОУ „Васил Левски” гр. Брезник.
Въз основа на цялостния анализ на работата на общинската администрация, кметовете,    кметските наместници  и специализираните звена можем да направим следното  

ЗАКЛЮЧЕНИЕ:
 През 2009 г. общината бе една от малкото финансово стабилни община в областта.. Управлението на финансовия ресурс се извършваше в съответствие с изискванията, произтичащи от Закона за държавния бюджет на Р България  за 2009 година, като бюджета на общината бе изпълнен успешно – без финансови  задължения.  С това се осигури нормалното функциониране на териториалната общност.  Макар и в условия на криза, продължи да  се развива   стопанския сектор за оползотворяване на промишления потенциал. Поради наложената забрана за продажба на имоти - общинска собственост от страна на Общинския съвет, не можа да се изпълни програмата за  привличане на инвеститори и да продължи    развитието  на общината в тази посока.  
   Повиши се административния капацитет.Увеличиха се възможностите на общинската администрация по разработването на проекти. Утвърди се политиката на активно търсене чрез европейските фондове, министерства и ведомства на програми за допълнителен финансов ресурс, за решаване проблемите в инженерната и социална инфраструктури на общината.
 
                                                         К М Е Т :

                                                                        / ИНЖ. ХР. МИЛЕНКОВ /

